open-index/open-wikipedia-markdown huggingface dataset:
तूल नदी

thumb|230px|गोरख़ी-तेरेल्ज​ राष्ट्रीय उद्यान से गुज़रती तूल नदी

**तूल नदी** (मंगोल: Туул гол, तूल गोल; अंग्रेज़ी: Tuul River) मंगोलिया के उत्तरी भाग में बहने वाली एक प्रमुख नदी है जिसे मंगोल लोग एक पवित्र नदी मानते हैं। इसे पुराने ज़माने में 'तोला नदी' (Tola) भी कहा जाता था और 'तूल' शब्द का अर्थ मंगोल भाषा में 'पानी में चलना' होता है। इस ७०४ किमी लम्बी नदी का ज़िक्र 'मंगोलों का गुप्त इतिहास' नामक इतिहास-ग्रन्थ में हुआ था। मंगोल लोग इस अक्सर 'ख़तन तूल' यानि 'रानी तूल' बुलाते हैं। इसके जलसम्भर का क्षेत्रफल ४९,८४० वर्ग किमी है।

तूल नदी ख़ेन्ती पहाड़ों से निकलकर मंगोलिया की राजधानी उलान बतोर के दक्षिणी भाग में निकलती है। यह ओरख़ोन नदी की उपनदी है जो स्वयं सेलेन्गा नदी में जाकर मिलती है और यह पानी आगे जाकर रूस की बायकल झील में विलय हो जाता है। नवम्बर से अप्रैल तक भीषण सर्दी के कारण तूल नदी ऊपर से जम जाती है। इसके किनारे धुनकी (विलो) के वन उगते हैं और नदी में एक प्रकार की स्टर्जन मछली रहती है जिसके लुप्त होने का ख़तरा है। इस नदी में ज़ामर क्षेत्र में सोने की खानों से और उलान बतोर के शहर से प्रदूषण आता है जिस से पानी काफ़ी ख़राब रहता है।

## तूल नदी के अन्य नज़ारे

File:Bogd Khan Uul and Tuul River from Ulan Bator.jpg|उलान बतोर में तूल नदी
File:Gorkhi-Terelj National Park 12.JPG|गोरख़ी-तेरेल्ज​ राष्ट्रीय उद्यान में तूल नदी पर एक पुल


## इन्हें भी देखें
* ओरख़ोन नदी
* सेलेन्गा नदी
* मंगोलिया

## सन्दर्भ


श्रेणी:मंगोलिया की नदियाँ
पानी की घड़ी

प्राचीन काल मैं समय ज्ञात करने के लिए पानी की घड़ी का उपयोग किया जाता था thumb|पानी की घड़ी
## पानी की घड़ी
पानी के घड़ी का उपयोग समय के मापन मैं किया जाता था इसे बनाने मैं अलग अलग तरह के यंत्र है 

## प्रकार
यह अनेक प्रकार के है एव रेत आदि का भी उपयोग समय मापने के लिए किया जाता था 

### मटके का उपयोग
कुछ स्थानों मैं मटके का उपयोग समय के माप के लिए किया जाता था इसमें एक छिद्र कर पानी जाने देते थे और समय की गणना करते थे 

### बांस के द्वारा
इसके लिए एक बांस के टुकड़े को काट के जल स्रोत के पास रख देते थे यह पूर्ण भरते है आवाज के साथ सूचित करती है इसे बार बार बदले की आवश्यकता नहीं होती है

श्रेणी:समय मापन
तोकापाल

**तोकापाल** (Tokapal) भारत के छत्तीसगढ़ राज्य के बस्तर ज़िले में स्थित एक गाँव है। राष्ट्रीय राजमार्ग ६३ यहाँ से गुज़रता है। तोकापाल जगदलपुर शहर से २० किलोमीटर की दूरी पर स्थित है।

## इन्हें भी देखें
* बस्तर ज़िला

## सन्दर्भ

श्रेणी:छत्तीसगढ़ के गाँव
श्रेणी:बस्तर ज़िला
श्रेणी:बस्तर ज़िले के गाँव
मोशन पिक्चर असोसिएशन ऑफ़ अमेरिका

**मोशन पिक्चर असोसिएशन ऑफ़ अमेरिका** (**एमपीएए**) () एक अमेरिकी व्यापार संगठना है जो छः बड़े होलीवूड स्टूडियों को पेश करती है। १९२२ में **मोशन पिक्चर्स प्रोड्यूसर्स एंड डिस्ट्रीब्यूटर्स ऑफ़ अमेरिका** (**एमपीपीडीए**) के नाम से स्थापित यह संगठन अपने सदस्यों के हित के लिए प्रयत्नशील रहती है और एमपीएए फ़िल्म गुणवत्ता सिस्टम की देख-रेख करती है। भूतपूर्व डेमोक्रेट सेनेटर क्रिस डोड्ड इसके वर्तमान चेयरमैन है।
सरगीपाल

## सरगीपाल
यह क्षेत्र छत्तीसगढ़ के बस्तर जिले मैं है जो की एक गाव है एव यह जगदलपुर से लगा हुआ है
पैर की दाद

अंगूठाकार|'पैर की दाद' रोग से प्रभावित पैर की त्वचा
300px|right|thumb|पैर की दाद से ग्रसित रोगी के पैर की अंगुली : सफेदी लिये हुए, शल्कमय, कटी त्वचा
**पैर की दाद** ('ringworm of the foot' या 'tinea pedis') कवक द्वारा लगने वाला रोग है जिसमें पाँव की त्वचा शल्की (scaling) होकर छूटती है। इसमें खुजली भी होती है। इसे 'एथलीट्स फुट' (athlete's foot) भी कहते हैं। यह 'ट्राइकोफाइटॉन' (Trichophyton) वंश के कवक के कारण होती है तथा प्रायः नम क्षेत्रों (स्थानघर आद) में नंगे पाँव चलने के कारण एक व्यक्ति से दूसरे में फैलती है। यद्यपि यह मुख्यतः पाँव की त्वचा को प्रभावित करती है किन्तु शरीर के दूसरे भागों (जैसे चांपातर (groin)) में भी लग सकती है। 

इस रोग को ठीक करने के लिये बहुत सी दवाइयाँ और मरहम उपलब्ध हैं।

## लक्षण
एथलीट्स फुट संक्रामक (फैलने वाला) रोग है। इस रोग के अन्दर अंगूठे और उंगलियों के बीच की त्वचा मुलायम हो जाती है और खाल छिलके की तरह उतरने लगती है। पैरों में फफून्दी सी छा जाती है और बदबू भी आने लगती है। ये रोग ज्यादातर गर्मी के मौसम मे होता है।

## चिकित्सा
एथलीट्स फुट का रोग ठीक करने के लिये पैरों को हमेशा साफ और बिल्कुल सूखा रखना चाहिए तथा उंगलियों के बीच में फुट पाउडर लगाना चाहिए।

## सन्दर्भ

## बाहरी कड़ियाँ
* एथलीटस फुट
* दाद के लिए केटोकोनाजोल क्रीम  
* एथलीट फुट या पैरों का दाद के इलाज के लिए घरेलू उपचार 

श्रेणी:कवक रोग
श्रेणी:पाँव के रोग
बुल्गन प्रांत

**बुल्गन** (मंगोल: Булган; अंग्रेज़ी: Bulgan) मंगोलिया के उत्तर में स्थित उस देश का एक अइमग (यानि प्रांत) है। इस प्रांत की राजधानी का नाम भी बुल्गन शहर ही है।

## विवरण
बुल्गन प्रांत में एक तरफ़ तो बहुत से कोणधारी वन हैं और दूसरी तरफ़ यह वन कम घने होते हैं और भू-दृश्य मध्य मोंगोलियाई क्षेत्र के शुष्क स्तेपी मैदान में परिवर्तित हो जाता है। इस प्रांत की मुख्य नदियाँ ओरख़ोन और सेलेन्गा हैं। इनकी वजह से दक्षिणी बुल्गन प्रांत में खेती-बाड़ी होती है। इस प्रांत की एरदेनेत (Erdenet) ताम्बे की खान विश्व की सबसे बड़ी ताम्बे की खानों में से एक है।

## बुल्गन प्रांत के कुछ नज़ारे

File:UranTogoo.jpg|पश्चिमी बुल्गन प्रांत में मृत उरन तोगो ज्वालामुखी
File:Bulgan1.jpg|बुल्गन शहर में एक सड़क
File:Ulmus pumila 3.JPG|बुल्गन प्रांत की रेतीली स्तेपी पर छोटे वृक्ष और घास
File:Mongolia Bulgan sum map.png|बुल्गन प्रांत के सुम (ज़िले)


## इन्हें भी देखें
* स्तेपी
* मंगोलिया
* अइमग

## सन्दर्भ


श्रेणी:बुल्गन प्रांत
श्रेणी:मंगोलिया के प्रांत
सेलेंगे प्रांत

**सेलेंगे** (मंगोल: Сэлэнгэ; अंग्रेज़ी: Selenge) मंगोलिया के उत्तर में स्थित उस देश का एक अइमग (यानि प्रांत) है। इस प्रांत की राजधानी सुख़बातर (Сүхбаатар, Sükhbaatar) शहर है। इस प्रांत का नाम इसमें बहने वाली सेलेन्गा नदी पर पड़ा है। इस प्रांत की ज़मीन इसकी बहुत से नदी-झरनों की वजह से बड़ी उपजाऊ है और यहाँ की गेंहू, सेब और अन्य पैदावार मंगोलिया-भर में जाती है। इस प्रांत के बीच में दरख़ान-ऊल​ प्रांत है जो चारों तरफ़ से सेलेंगे प्रांत से घिरा हुआ है और जिसको सन् १९९४ में सेलेंगे प्रांत से अलग किया गया था।

## सेलेंगे प्रांत के कुछ नज़ारे

File:Selenga.jpg|सेलेन्गा नदी
File:Orkhon sum, Selenge province, Mongolia.JPG|सेलेंगे प्रांत का ओरख़ोन सुम (ज़िला)

File:Mongolia Selenge sum map.png|सेलेंगे प्रांत के सुम (ज़िले)


## इन्हें भी देखें
* सेलेन्गा नदी
* मंगोलिया
* अइमग

## सन्दर्भ


श्रेणी:सेलेंगे प्रांत
श्रेणी:मंगोलिया के प्रांत
सुम (ज़िला)

[thumb|230px|[मंगोलिया के अरख़ानगई प्रांत के सुम]]
**सुम** (मंगोलियाई: ᠰᠤᠮᠤ या сум; अंग्रेजी: Sum), **सुमु** या **सुमुन** मंगोलियाई और तुर्की भाषाओँ में ज़िले का स्तर रखने वाले एक प्रशासनिक प्रभाग हो कहते हैं। यह ईकाई मंगोलिया में और चीन और रूस के मंगोल इलाक़ों में इस्तेमाल होती है। चीन में इसे भीतरी मंगोलिया में और रूस में इसे बुरयात गणतंत्र और तूवा में प्रयोग किया जाता है।

## इन्हें भी देखें
* मंगोल भाषा
* अइमग
* मंगोलिया

## सन्दर्भ


श्रेणी:मंगोलिया
श्रेणी:बुर्यातिया
श्रेणी:चीन
श्रेणी:प्रशासनिक विभाग
उत्पलाचार्य

**उत्पलाचार्य** प्रत्यभिज्ञादर्शन के एक आचार्य थे। ये काश्मीर शैवमत की प्रत्यभिज्ञा शाखा के प्रवर्तक सोमानंद के पुत्र तथा शिष्य थे। इनका समय नवम शती का अंत और दशम शती का पूर्वार्ध था। इन्होंने प्रत्यभिज्ञा मत को अपने सर्वश्रैष्ठ प्रमेयबहुल ग्रंथ 'ईश्वर-प्रत्यभिज्ञा-कारिका' द्वारा तथा उसकी वृत्तियों में अन्य मतों का युक्तिपूर्वक खंडन कर उच्च दार्शनिक कोटि में प्रतिष्ठित किया। इनके पुत्र तथा शिष्य लक्ष्मणपुत्र अभिनवगुप्त के प्रत्यभिज्ञा तथा क्रमदर्शन के महामहिम गुरु थे।

उत्पल की अनेक कृतियाँ हैं जिनमें इन्होंने प्रयत्यभिज्ञा के दार्शनिक रूप को विद्वानों के लिए तथा जनसाधारण के लिए भी प्रस्तुत किया है। इनके मान्य ग्रंथ हैं-
* (क) **स्तोत्रावली** (भगवान्‌ शंकर का स्तुतिपरक सरस सुबोध गीतिकाव्य); 
* (ख) **सिद्धित्रय** : अजड प्रमातृसिद्धि, ईश्वरसिद्धि (वृत्ति के साथ) और संबंधसिद्धि (टीका के साथ); 
* (ग) **शिवदृष्टिव्याख्या** : यह इनके गुरु सोमानंद के 'शिवदृष्टि' ग्रंथ का व्याख्यान है जिसका प्रणयन, भास्करी के अनुसार, 'ईश्वरप्रत्यभिज्ञा' से पूर्ववर्ती है; 
* (घ) **ईश्वर-प्रत्यभिज्ञा-कारिका**, अपनी 'वृत्ति' नामक लघ्वी तथा 'विवृत्ति' नामक महती व्याख्या के साथ, उत्पलाचार्य का पांडित्यपूर्ण युक्तिसंवलित गौरवग्रंथ है जिसपर अभिनवगुप्त ने 'विमर्शिणी' और 'विवृत्तिविमर्शिणी' नामक नितांत प्रख्यात टीकाएँ लिखी हैं। इसी ग्रंथ ने इस दार्शनिक मतवाद को 'प्रत्यभिज्ञा' जैसी मार्मिक संज्ञा प्रदान की है।

## सन्दर्भ

## बाहरी कड़ियाँ

श्रेणी:दार्शनिक
मंगोलों का गुप्त इतिहास

[thumb|230px|सन् १९०८ में [चीनी भावचित्र|चीनी भावचित्र लिपि में लिखी मंगोल भाषा में 'मंगोलों का गुप्त इतिहास' की एक प्रति]]
**मंगोलों का गुप्त इतिहास** (प्राचीन मंगोल: 30px, मोंगग़्योल निग़ुचा तोबचियान; अंग्रेज़ी: Secret History of the Mongols) मंगोल भाषा की सबसे पुरानी साहित्य कृति है जो आधुनिक काल तक उपलब्ध है। चंगेज़ ख़ान की सन् १२२७ में हुई मृत्यु के बाद यह किसी अज्ञात लेखक द्वारा मंगोल शाही परिवार के लिए लिखी गई थी। माना जाता है कि इसे सबसे पहले प्राचीन मंगोल लिपि में लिखा गया था हालाँकि वर्तमान तक बची हुई इसकी प्रतियाँ सभी चीनी भावचित्रों में या उस से लिप्यान्तरण करके बनी हैं। यह चीनी लिपि में आधारित प्रतियाँ १४वीं शताब्दी में मिंग राजवंश द्वारा 'युआन राजवंश का गुप्त इतिहास' के नाम से मंगोल लिपि से लिप्यान्तरण करके बनवाई गई थी।

'गुप्त इतिहास' चंगेज़ ख़ान के जीवन का सबसे अहम मंगोल-कृत बखान माना जाता है। भाषाविज्ञान के नज़रिए से यह पुरानी मंगोल भाषा पर अध्ययन करने का एक अच्छा स्रोत भी है।

## 
मंगोलों का गुप्त इतिहास सम्पादन
## इन्हें भी देखें
* चंगेज़ ख़ान
* मंगोल साम्राज्य
* मंगोल लिपि
* मंगोल भाषा

## सन्दर्भ


श्रेणी:मंगोलिया
श्रेणी:मंगोल इतिहास
श्रेणी:मध्य एशिया का इतिहास
ओरख़ोन नदी

[thumb|230px|[सेलेन्गा नदी के जलसम्भर का नक़्शा जिसमें ओरख़ोन नदी भी प्रदर्शित है]]
**ओरख़ोन नदी** (मंगोल: Орхон гол, तूल गोल; अंग्रेज़ी: Orkhon River) मंगोलिया के उत्तरी भाग में बहने वाली एक प्रमुख नदी है। यह अरख़ानगई प्रांत के ख़ानगई पर्वतों से शुरू होती है और १,१२४ किमी उत्तर की तरफ़ बहकर सेलेन्गा नदी में विलय कर जाती है, जिसका स्वयं आगे जाकर रूस की बायकल झील में विलय हो जाता है। ओरख़ोन मंगोलिया की सबसे लम्बी नदी है और तूल नदी और तामिर नदी इसकी मुख्य उपनदियाँ हैं।

ओरख़ोन नदी की घाटी की मंगोलिया के इतिहास में अहम भूमिका रही है। इसके किनारे प्राचीन उईग़ुर ख़ागानत की राजधानी ओर्दु बालिक़ (Ordu Baliq) और मंगोल साम्राज्य की प्राचीन राजधानी काराकोरुम (Karakorum) के खँडहर स्थित हैं। इसी नदी के पास ओरख़ोन शिलालेख मिले हैं जो पुरानी तुर्की भाषा के सब से पुराने ज्ञात लेख हैं।

## नाम का उच्चारण
'ओरख़ोन' में 'ख़' अक्षर के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है। इसका उच्चारण 'ख़राब' और 'ख़रीद' के 'ख़' से मिलता है।

## ओरख़ोन नदी के कुछ नज़ारे

File:Orchon-mongolei.JPG|ओरख़ोन नदी का एक दृश्य
File:Ulaan-Tsutgalan-waterfall.jpg|उलान त्सुतगलन जलप्रपात


## इन्हें भी देखें
* तूल नदी
* तामिर नदी
* सेलेन्गा नदी
* मंगोलिया

## सन्दर्भ


श्रेणी:मंगोलिया की नदियाँ
अर्सिया मॉन्स

**अर्सिया मोन्स** तीन ज्वालामुखियों में से सबसे सुदूर दक्षिणी है (संयुक्त रूप से थर्सिस मोंट के रूप में जाने जाते हैं) और मंगल ग्रह के भूमध्य रेखा के नजदीक थर्सिस उठान पर स्थित है। अर्सिया के उत्तर में पावोनिस मोन्स है, आगे और उत्तर में एस्क्रेयस मोन्स है। सौरमंडल में सबसे बड़ा पर्वत ओलम्पस मोन्स इसके उत्तर-पश्चिम में है। अर्सिया नाम गियोवन्नी शिअपरेल्ली के एक नक्शे पर की इसी तरह की एल्बिडो आकृति से आता है, जो कि अर्सिया सिल्वा के रोमन पौराणिक वन पर से नामित है।

श्रेणी:मंगल ग्रह
श्रेणी:शील्ड ज्वालामुखी
श्रेणी:मंगल ग्रह का ज्वालामुखी
समाज शास्त्र

**समाज शास्त्र** एक प्रकार की विद्या है जिसे सीखकर व्यक्ति सामाजिक विधि व व्यवस्था के विषय में समुचित जानकारी प्राप्त करता है। इस विषय में स्नातक से लेकर स्नातकोत्तर परीक्षायें उत्तीर्ण कर विशेष दक्षता प्राप्त की जा सकती है।
साप्ताहिक हिन्दुस्तान

**साप्ताहिक हिन्दुस्तान ** भारत की एक प्रमुख हिन्दी साप्ताहिक पत्रिका थी जो साहित्य के अतिरिक्त सामाजिक विषयों पर गम्भीर व गवेषणापूर्ण लेखों एवं उच्च स्तरीय काव्य-विधाओं के प्रकाशन के लिये जानी जाती थी। हिन्दुस्तान टाइम्स समूह की यह विशुद्ध साहित्यिक पत्रिका किन्ही विशेष कारणों से बन्द हो गयी।

श्रेणी:हिन्दी पत्रिकाएँ
अरख़ानगई प्रांत

**अरख़ानगई** (मंगोल: Архангай; अंग्रेज़ी: Arkhangai) मंगोलिया के पश्चिम-मध्य में स्थित उस देश का एक अइमग (यानि प्रांत) है।

## नामोत्पत्ति व उच्चारण
'अरख़ानगई' में 'ख़' अक्षर के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है। इसका उच्चारण 'ख़राब' और 'ख़रीद' के 'ख़' से मिलता है। इस प्रांत का नाम ख़ानगई पर्वतों पर रखा गया है और मंगोल भाषा में 'अरख़ानगई' का अर्थ 'उत्तरी ख़ानगई' होता है। इसके विपरीत ओवोरख़ानगई प्रांत के नाम का अर्थ 'दक्षिणी ख़ानगई' है।

## विवरण
अरख़ानगई प्रांत में बहुत से ज्वालामुखी और ज्वालामुखीय झीलें हैं जिन से इसका भू-दृश्य 'ज़बरदस्त' बुलाया जाता है। इसका सबसे ऊँचा पहाड़ ओरख़ोन और तामिर नदियों के संगम पर स्थित ३,५२९ मीटर (११,५७८ फ़ुट) ऊँचा ख़ारलगत​ई (Kharlagtai) पर्वत है। इस प्रांत में ख़ोरगो (Хорго, Khorgo) नाम का प्रसिद्ध मृत ज्वालामुखी भी है। यहाँ ख़ानगई पर्वतों से बहुत से नदी-झरने उभरते हैं जो सभी अंत में जाकर सेलेन्गा नदी के जलसम्भर का हिस्सा हैं। पश्चिम में तेरख़ीन त्सगान नूर​ (Тэрхийн Цагаан нуур, Terkhiin Tsagaan Lake, 'नूर' का मतलब 'झील' है) नामक झील है, जिसके बारे में यह धारणा है कि यह एक दानव के एक महान चट्टान फेंकने से बन गई थी। जब दानव ने इसे देखा तो आश्चर्य से चिल्लाया, 'देखो, एक सफ़ेद झील' और उसका यही कथन ही झील का नाम है।

## मौसम
इस प्रांत में सर्दी और गर्मी दोनों बहुत पड़ती हैं। सर्दियों का औसत न्यूनतम तापमान −३० °सेंटीग्रेड से −३८ °सेंटीग्रेड होता है जबकि गर्मियों में औसत अधिकतम तापमान २५ °सेंटीग्रेड and ३६ °सेंटीग्रेड होता है।

## अर्थव्यवस्था
अरख़ानगई प्रांत में मवेशी पालन एक प्रमुख व्यवसाय है। यहाँ बकरियाँ, भेड़ें, गाय (यैक), घोड़े और ऊँट पाले जाते हैं। ऊँट इस प्रांत के दक्षिण-पूर्वी इलाकों में होते हैं।

## अरख़ानगई प्रांत के कुछ नज़ारे

File:TerkhiinTsagaanNuurPan.jpg|तेरख़ीन त्सगान नूर​ (झील)
File:TariatLandscape.jpg|तरियत सुम (ज़िले) का दृश्य
File:Horgo.JPG|ख़ोरगो मृत ज्वालामुखी का क्रेटर
File:Mongolia Arkhangai sum map.png|अरख़ानगई प्रांत के सुम (ज़िले)


## इन्हें भी देखें
* ख़ानगई पर्वत
* मंगोलिया के प्रांत
* अइमग

## सन्दर्भ


श्रेणी:अरख़ानगई प्रांत
श्रेणी:मंगोलिया के प्रांत
ल्यूटीशीया (क्षुद्रग्रह)

**ल्यूटीशीया** एक मध्यम आकार का क्षुद्रग्रह है। यह मंगल और बृहस्पति ग्रहों के बीच मुख्य क्षुद्रग्रह पट्टे में सूर्य की परिक्रमा करता है। यह ढेलेदार क्षुद्रग्रह लगभग ९६ कि॰मी॰ (६० मील) व्यास का है। यह पूर्णतः गोलाकार नहीं है, ल्यूटीशीया का व्यास एक दिशा में १३२ कि॰मी॰ (८२ मील) है, जबकि अन्य दिशा में केवल ७६ कि॰मी॰ (८२ मील) है। यूरोपीय अंतरिक्ष यान रोसेटा जुलाई २०१० में ल्यूटीशीया के पास से गुजरा और क्षुद्रग्रह को सबसे पहले अच्छे से देखा।

## इन्हें भी देखें
* क्षुद्रग्रह घेरा
* क्षुद्रग्रह
* रोसेटा (अंतरिक्ष यान)

## सन्दर्भ

श्रेणी:सौर मंडल
श्रेणी:क्षुद्रग्रह
श्रेणी:क्षुद्रग्रह घेरा
कबिनी नदी

**कबिनी नदी** (Kabini River), जिसे **कपिला नदी** (Kapila River) भी कहा जाता है, भारत के केरल और कर्नाटक राज्यों में बहने वाली एक नदी है। यह कावेरी नदी की एक मुख्य उपनदी है।

## नदीमार्ग
कबिनी नदी केरल के वायनाड ज़िले में पश्चिमी घाट की पहाड़ियों में उत्पन्न होती है। यहाँ पनमरम नदी और मानंतवाड़ी नदी के संगम से कबिनी नदी बनती है। मैसूर ज़िले के दक्षिणपश्चिम कोने में यह कर्नाटक में प्रवेश करती है, और हेग्गदादेवनकोट तालुका से निकलकर पूर्वोत्तर दिशा में टेढ़ी-मेढ़ी चाल से बहती हुई यह पूर्व दिशा में चलती है। नुगु तथा गुँदल नामक इसकी दो सहायक नदियाँ दक्षिण से आकर मिलती हैं। तिरुमकूडल नरसीपुर में यह कावेरी नदी में विलय हो जाती है। यह संगम स्थान बड़ा ही पवित्र माना जाता है।

## इन्हें भी देखें
* कावेरी नदी

## सन्दर्भ

श्रेणी:केरल की नदियाँ
श्रेणी:कर्नाटक की नदियाँ
श्रेणी:कावेरी नदी की उपनदियाँ
सागर, इरिट्रिया

[thumb|right|300px|Map showing the Erythraean Sea off the Horn of Africa. Drawn by [James Rennell, 1799.]]
The **Erythraean Sea** (Greek: Ερυθρά Θάλασσα; *Erythra Thalassa*) प्राचीन में पाया नामों में से एक है [मानचित्रकारी []]. यह नाम लाल रंग के मौसमी खिलता से प्राप्त हो सकता है*[[Trichodesmium|Trichodesmium erythraeum]]* near the water's surface, as the Greek "Ερυθρά" actually means "red". 

## Use of the name
thumb|500px|Names, routes and locations of the ''Periplus of the Erythraean Sea''.
thumb|300px|Ancient map (17th century) depicting the locations of the ''Periplus of the Erythraean Sea''.

The name 'Erythraean Sea' has been or is still used for the following places: 
* As a name for the Red Sea, .
* In the opening sentences of Herodotus's history he refers to the Phoenicians having come originally from the Erythraean Sea. 
* The name "Erythraean Sea" was used as well to refer to some gulfs attached to the Indian Ocean, specifically, the Persian Gulf 
* Nowadays the name is applied to a large dusky region on the surface of planet Mars, known as Mare Erythraeum.

## See also
* Periplus of the Erythraean Sea
* Mare Erythraeum
## Notes

श्रेणी:History of geography
उत्तरी युआन राजवंश

thumb|230px|मंगोलों की शाही मुहर।
**उत्तरी युआन राजवंश** (मंगोल: ᠬᠦᠮᠠᠷᠳᠦ ᠥᠨ ᠥᠯᠥᠰ; चीनी: 北元, बेई युआन; अंग्रेजी: Northern Yuan Dynasty) युआन राजवंश के उन बचे-कुचे भागों को कहते हैं जो अपने सन् १३६८ में चीन से सत्ता-वांछित और निकाले जाने के बाद मंगोलिया वापस चले गए थे। ध्यान रहे कि चीन पर शासन करने वाला युआन राजवंश वास्तव में चीनी जाति का नहीं बल्कि मंगोल जाति का था। १५वीं सदी में दयन ख़ान और मंदूख़​ई ख़ातून ने पूरे मंगोल राष्ट्र को फिर संगठित कर दिया। मंगोलिया में उत्तरी युआन राजवंश को 'चालीस और चार तुमेन' कहा जाता है क्योंकि इसमें चालीस तुमेन पूर्वी मंगोल और चार तुमेन पश्चिमी तुमेन शामिल थे (मंगोल भाषा में 'तुमेन' का मतलब 'दस हज़ार' है)। इस राजवंश के अन्तकाल में मंगोलिया में बौद्ध धर्म का प्रभाव बहुत बढ़ा। १६३५ में मान्छु लोगों के दबाव के कारण इसका अंत हो गया और मान्छुओं ने मंगोलिया, चीन और अन्य क्षेत्रों को अपने अधीन कर लिया।

## इन्हें भी देखें
* युआन राजवंश
* मंगोलिया

## सन्दर्भ


श्रेणी:मंगोल इतिहास
श्रेणी:मंगोलिया
श्रेणी:चीन का इतिहास
तुमेन

::*इस शब्द में मिलते-जुलते अन्य नामों वाले लेखों के लिए, [[तूमन]] का बहुविकल्पी पृष्ठ देखें*
**तुमेन** (मंगोल: Түмэн, अंग्रेज़ी: Tümen) तुर्कियों और मंगोलों की संख्या प्रणाली में 'दस-हज़ार' (१०,०००) के लिए प्रयोग होने वाली संख्या थी। फ़ौजी दृष्टिकोण से दस-हज़ार सैनिकों के दस्तों को तुमेन बुलाया जाता था। मंगोल सोच थी कि एक तुमेन का दस्ता किसी झड़प को तेज़ी से जीतने के लिए पर्याप्त था लेकिन इतना भी बड़ा नहीं था कि इसे जल्दी से दिशा बदलने में या खाना-पानी पहुँचाने में मुश्किल हो। आधुनिक मंगोल भाषा में 'तुमेन' शब्द को 'बहुत ज़्यादा' या 'असीमित' के अर्थ के साथ भी इस्तेमाल किया जाता है। मान्छु लोग और हूण लोग भी इसी तुमेन सैनिक संगठन प्रणाली का प्रयोग करते थे।

## इन्हें भी देखें
* तोमान (ईरानी मुद्रा)
* मंगोलिया

## सन्दर्भ


श्रेणी:मंगोल इतिहास
श्रेणी:मंगोलिया
तोमान (ईरानी मुद्रा)

[thumb|230px|[ईरान का पुराना २० तोमान का नोट]]
::*इस शब्द में मिलते-जुलते अन्य नामों वाले लेखों के लिए, [[तूमन]] का बहुविकल्पी पृष्ठ देखें*
**तोमान** (फ़ारसी: , अंग्रेज़ी: Toman) ईरान की मुद्रा (जिसका नाम 'रियाल' है।) की एक महा-ईकाई को कहते हैं। 'तोमान' शब्द मंगोल भाषा के 'तुमेन' शब्द से लिया गया है, जिसका मतलब 'दस हज़ार' होता है। सन् १९३२ तक ईरान की तोमान मुद्रा में १०,००० दीनार हुआ करते थे। १९३२ में तोमान हटाकर रियाल ईरान की मुद्रा बन गई और १ तोमान = १० रियाल के दर से पुरानी मुद्रा बदल दी गई। फिर भी आम लोक-भाषा में ईरानी लोग १० रियाल को एक तोमान कहते हैं और क़ीमतों के बारे में तोमानों में बाते करते हैं। यह इसी तरह है जिस तरह भारत-पाकिस्तान के लोग ५० पैसे को 'आठ आने' कहते हैं हालांकि अब इन देशों में औपचारिक रूप से 'आना' नमक मुद्रा नहीं है।

अक्सर ईरान जाने वाले पर्यटक तोमानों के इस्तेमाल से परेशान हो जाते हैं, क्योंकि किसी भी चीज़ पर लिखी क़ीमत को वह रियाल में समझते हैं, जबकि वह तोमानों में होती है। पैसे देते हुए अपेक्षा से दस गुना अधिक दाम देने से बहुत से सैलानी हैरान होते हैं।

## इन्हें भी देखें
* तुमेन
* ईरान

## सन्दर्भ


श्रेणी:ईरान
शायर हॉल

**शायर हॉल** () मॉनमाउथ, वेल्स, के केन्द्र में स्थित एक प्रमुख प्रथम ग्रेड सूचीबद्ध इमारत है। इसका निर्माण 1724 में किया गया और पूर्व समय में यह अर्ध-न्यायालयों और क्वार्टर सत्रों (विशेष आवधिक आपराधिक न्यायालय) के लिए केंद्र था। भवन का प्रयोग एक बाजार स्थल के रूप में भी किया गया था। इसका स्वामित्व मॉनमाउथशायर काउंटी काउंसिल के पास है और इसमें अदालत कक्ष 1 को देखने आए आगंतुकों के लिए ऑडियो विजुअल मार्गदर्शिकाएँ हैं। यह वर्तमान में एक पर्यटक सूचना केन्द्र के रूप में प्रयोग में लाया जाता है तथा मॉनमाउथ नगर परिषद के कार्यालय इसी इमारत में हैं। भवन का एक हिस्सा आम-जनता के लिए खुला है।

शायर हॉल और इसके आसपास के क्षेत्र का 2008 में *[[डॉक्टर हू]]* क्रिसमस विशेष प्रकरण के लिए इस्तेमाल किया गया था।

## सन्दर्भ

## बाहरी कड़ियाँ
* 

श्रेणी:मॉनमाउथ
श्रेणी:मॉनमाउथशायर का इतिहास
श्रेणी:मॉनमाउथशायर के भवन और संरचनाएँ
बुज़कशी

[thumb|230px|[बल्ख़ प्रांत में बुज़कशी]]
[thumb|230px|[कज़ाख़िस्तान|कज़ाख़स्तान के डाक टिकट पर कोकपार (बुज़कशी का कज़ाख़ नाम)]]
**बुज़कशी** (दरी फ़ारसी: , अंग्रेज़ी: Buzkashi) या **कोक-बोरू** (उज़बेक: kökbörü, अंग्रेज़ी: Kok-boru) या **वुज़लोबा** (पश्तो: , अंग्रेज़ी: Wuzloba) मध्य एशिया में घोड़ों पर सवार होकर खेले जाने वाला एक खेल है। यह अफ़्ग़ानिस्तान, उज़बेकिस्तान, ताजिकिस्तान, किरगिज़स्तान, तुर्कमेनिस्तान, कज़ाख़स्तान, पाकिस्तान के पठान इलाक़ों और चीन के उईग़ुर इलाक़ों में खेला जाता है। यह सदियों से स्तेपी के मैदानों पर रहने वाले क़बीलों द्वारा खेला जा रहा है जो घुड़सवारी में हुनरमंद होते हैं। इसमें खिलाड़ियों के दो गुट होते हैं और खेल के मैदान के बीच में एक सिर-कटा बकरा या बछड़ा रखा जाता है। खिलाड़ी अपने घोड़े दौड़ाते हुए उसे उठाने की कोशिश करते हैं। जो उसे उठा लेता है वह दुसरे गुट के खिलाड़ियों से बचकर उसे जीत की लकीर के पार फेंकने की कोशिश करता है, जबकि दूसरे खिलाड़ी उस लाश को उस से छीनने की कोशिश करते हैं।

## नाम
'बुज़कशी' दरी फ़ारसी का शब्द है और इसका मतलब 'बकरी खींचना' होता है। यह दो शब्दों को जोड़कर बना है - 'बुज़' और 'कश' - और यह दोनों ही हिन्दी में भी मिलते हैं:
* 'बुज़' का मतलब 'बकरी' होता है। 'डरपोक' को हिन्दी में 'बुज़दिल' भी कहते हैं, यानि 'बकरी के दिल वाला'। इसके विपरीत 'निडर' को 'शेरदिल' भी कहा जाता है।
* 'कश' का मतलब खींचना होता है और हिन्दी में यह 'सिगरेट का कश लेना' (यानि 'सिगरेट का धूआँ खींचना') जैसे वाक्यों में प्रयोग होता है। इसी तरह हिन्दी में अगर कोई व्यक्ति मानसिक रूप से दो दिशाओं में खिचने की वजह से कोई फ़ैसला न कर पाए तो कहा जाता है कि वह 'कशमकश' (कश-म-कश) में है।

## इन्हें भी देखें
* स्तेपी
* अश्वधावन
* मध्य एशिया

## सन्दर्भ


श्रेणी:मध्य एशिया की संस्कृति
श्रेणी:अफ़्गानिस्तान की संस्कृति
श्रेणी:घुड़सवारी
श्रेणी:घोड़ों के खेल
श्रेणी:पारंपरिक खेल
बोतलबंद पानी

300px|right|thumb|बोतलबन्द खनिज जल
प्लास्टिक या काच की बोतलों में भरा हुआ पेय जल (जैसे कूप जल, आसुत जल, झरने का पानी आदि) **बोतलबन्द पानी** (Bottled water) कहलाता है। यह कार्बोनीकृत (carbonated) भी हो सकता है और अकाबोनीकृत भी। बोतलबन्द जल एक बार पीने वाले छोटे बोतलों से लेकर बड़े आकार के कारबॉय (carboys) के आकार का भी हो सकता है।

## बाहरी कड़ियाँ
* टैप वाटर से 42 सौ गुना महंगा है बोतलबंद पानी
* बोतलबंद पानी पी रहे हैं, तो जरा संभलकर!
* बोतलबंद पानी से कमा रहे हैं अरबों डॉलर...
* रेलवे में असुरक्षित बोतलबंद पानी का गोरखधंधा! 
* बोतलबंद पानी और फ्लोराइड
* Mineral Waters of the World - a comprehensive list of bottled waters
* बोतलबंद पानी : सेहत का दुश्मन नंबर वन (सुजलाम)

श्रेणी:जल
उर्बैन ली वेर्रिएर

**उर्बैन जेअन जोसेफ ली वेर्रिएर** (११ मार्च १८११ – २३ सितम्बर १८७७), एक फ्रेंच गणितज्ञ थे। उनकी खगोलीय यांत्रिकी में विशेषज्ञता थी और नेप्चून की खोज में अपनी सबसे अच्छी भूमिका के लिए जाने जाते हैं।

श्रेणी:1811 births
श्रेणी:1877 deaths
श्रेणी:People from Saint-Lô
श्रेणी:Alumni of the École Polytechnique
श्रेणी:Burials at Montparnasse Cemetery
श्रेणी:French astronomers
श्रेणी:French mathematicians
श्रेणी:Lycée Louis-le-Grand alumni
श्रेणी:Members of the French Academy of Sciences
श्रेणी:Members of the Royal Swedish Academy of Sciences
श्रेणी:Neptune
श्रेणी:Recipients of the Gold Medal of the Royal Astronomical Society
श्रेणी:Recipients of the Copley Medal
उर्स

दक्षिण एशिया में **उर्स** (अरबी: عرس, शाब्दिक "शादी"), आमतौर पर किसी सूफी संत की पुण्यतिथि पर उसकी दरगाह पर वार्षिक रूप से आयोजित किये जाने वाले उत्सव को कहते हैं। दक्षिण एशियाई सूफी संत मुख्य रूप से चिश्तिया कहे जाते हैं और उन्हें अल्लाह का प्रेमी समझा जाता है। उर्स की रस्मों को आम तौरपर दरगाह के संरक्षक या उस सिलसिला के मौजूदा शेख द्वारा निभाया जाता है। उर्स के उत्सव में हम्द, नाट तथा कव्वाली संगीतों का गायन गायन भी शामिल होता है। अक्सर उर्स के समय दरगाह के आसपास में भोजन, बाज़ार और विभिन्न प्रकार के मेले भी आयोजित करवाये जाते हैं।

समय के साथ, उर्स के अवसर पर दरगाहों में पर श्रद्धालुओं की उपस्थिति में दरवेशों और शेखों के संगीतमय गीतों ने कव्वाली और काफ़ी जैसी संगीत शैलियों को जन्म दिया, जिसमें सूफी काव्यों को संगीत के साथ किसी मुर्शिद को भेंट के रूप में गाया जाता है। आज वे पूरे भारतीय उपमहाद्वीप में संगीत और मनोरंजन का एक लोकप्रिय रूप बन गए हैं।

अजमेर में दरगाह शरीफ में मोइनुद्दीन चिश्ती के उर्स पर हर साल 400000 से अधिक श्रद्धालु शिरकत करते हैं।


File:Urs 2010 Mateen Chishti.JPG|सालाना उर्स के लिए सजाई गयी दरगाह
File:The Vice President, Shri Mohd. Hamid Ansari at the “709th Annual Urs celebration of Hazrat Nizamuddin Aulia”, in New Delhi on March 01, 2013. The Union Minister for Minority Affairs, Shri K. Rahman Khan is also seen.jpg|हज़रात निजामुद्दीन औलिया के उर्स उत्सव में तत्कालीन भारत के उपराष्ट्रपति मोहम्मद हामिद अंसारी
File:Urs.jpg|मोहम्मद अली शाह नियाज़ी के उर्स उत्सव के रस्म


## इन्हें भी देखें
*दरगाह
*मज़ार
*पीर
*वली
*हज़रत निज़ामुद्दीन

## सन्दर्भ

## बाहरी कड़ियाँ

श्रेणी:फ़ारसी शब्द
श्रेणी:भारत में इस्लाम
श्रेणी:दरगाहें
श्रेणी:सूफ़ीवाद
मिशेल रोड्रिग्ज़

**मायट मिशेल रोड्रिग्ज़** (; जन्म १२ जुलाई १९७८) एक अमेरिकी अभिनेत्री है। २००० में बनी *गर्लफाईट* में बेहतरीन अभिनय करने के पश्च्यात वे *द फ़ास्ट एंड द फ्यूरियस* (२००१), *[[रेसिडेंट ईविल]]* (२००२), *स्वाट* (२००३), *[[अवतार (2009 फ़िल्म)|अवतार]]* (२००९), *मचेती* (२०१०) और *बैटल: लोस एंजिलिस* (२०११) जैसे फ़िल्मों में दमदार व कड़क लड़की की भूमिका के लिए जानी जाती है।

## सन्दर्भ

## बाहरी कड़ियाँ
* 
* 

श्रेणी:जीवित लोग
श्रेणी:अमेरिकी अभिनेत्री
श्रेणी:1978 में जन्मे लोग
मॉनमाउथ अस्पताल

**मॉनमाउथ अस्पताल** () मॉनमाउथ, वेल्स, में 1868 में स्थापित एक अस्पताल था जो शहर की हेयरफोर्ड रोड पर स्थित था, जहाँ इसको 1903 में स्थान्तरित किया गया था। अस्पताल को 12 मई 2006 में बंद कर दिया था जब सेवाएँ ड्राईब्रिज पार्क के मोंनो वेल हैल्थ और सोशल केयर सेंटर में हस्तांतरित कर दीं।

## इतिहास
एक औषधालय पहली बार 1810 में लिटिल कैसल हाउस, कैसल हिल, में स्थापित किया गया था। इसका उद्देश्य मुफ्त सलाह देने और गरीबों के लिए दवा उपलब्ध कराने के साथ-साथ टीकाकरण को प्रोत्साहित करना था। औषधालय को समर्थन और वित्तपोषण एक बड़े पैमाने पर दान, संगीत समारोहों, फीस और प्रदर्शनियों के द्वारा होता था। तीन डॉक्टरों की नियुक्ति सालाना उनके इलाज की प्रक्रिया की जांच के बाद की जाती थी। औषधालय की सलाना आय £200 के आसपास थी और 160 पाउंड के आसपास हर साल दवाओं के मूल्य के तौर पर तिरस्कृत होते थे।

मॉनमाउथ अस्पताल और औषधालय कार्टरॅफ, सेंट जेम्स स्क्वायर, पर नौ बिस्तरों के साथ 1868 में खोला गया था। इसके एक बिस्तर 'द हॅन्डरे बॅड' का सम्पूर्ण खर्चा शाश्वतता के लिए लार्ड लँगाटोक ने उठाया था। अस्पताल में उपकरणों शायद अपर्याप्त में थे चूंकि 1872 में घाव भरने की मूलभूत आवश्यकताओं जैसे पट्टियों तक की कमी हो गई थी।

1840 के आसपास, पत्र के *मॉनमाउथशायर बीकन* में पत्रों ने आना शरू कर दिया इस वकालत के साथ कि मॉनमाउथ में एक समान्य अस्पताल की आवश्कता है। ऑपरेटिंग कमरे का अभाव और औषधालय की तंग सीढ़ियों के कारण समस्याएँ उत्पन्न हों रहीं थी।

जब-जब शहर में हैजा फैलता था तब-तब एक अलग अस्पताल की मांग अक्सर अखबार में छपती थीं, इसमें वह भयंकर घटना भी शामिल जिसमें 1849 में मॉनमाउथ गरीब संघ तक ही सीमित हैजा के कारण 16 मौतें हुई थीं। अंततः लार्ड लँगाटोक ने एक अलग अस्पताल के लिए शहर को हेयरफोर्ड सड़क पर मॅन्सन लेन के निकट स्थित कार्थेज कॉटेजस् दान कर दिए। संक्रामक रोगों के लिए अस्पताल 1960 के दशक से कुछ समय पहले अपने समापन तक यहाँ रहा था।

कार्थेज कॉटेजस् के दान के साथ-साथ लार्ड लँगाटोक ने 1840 में £1000 औषधालय के प्रतिस्थापन के लिए दान किए थे। औषधालय इसी भवन में 60 साल तक चलता रहा, जब 6 नवम्बर 1903 को मॉनमाउथ अस्पताल और औषधालय के लिए एक नई इमारत हेयरफोर्ड रोड में खोली गई। इमारत का निर्माण कार्य अप्रैल 1902 में शुरू किया गया था। स्मारक पत्थर को लगाने का काम 27 सितंबर 1902 को किया गया। अस्पताल के अध्यक्ष लार्ड लँगाटोक ने समारोह में सबको याद दिलाया था कि यह अस्पताल "पीड़ित और संतप्त गरीबों के लिए हैं"। जमीन ड्यूक ऑफ ब्यूफोर्ट से पाउंड 250 में खरीदी गई थी। यह इमारत रिचर्ड क्रीड द्वारा डिजाइन, कोलिन्स एण्ड जेफ्री द्वारा निर्मित और मॉनमाउथ के जॉर्ज एडवर्ड्स द्वारा सुसज्जित की गई।

## सन्दर्भ

श्रेणी:मॉनमाउथ
श्रेणी:मॉनमाउथशायर के भवन और संरचनाएँ
नोकिया सी६

**नोकिया सी६** से समांतर पृष्ट पर जाये

* नोकिया सी६-०० स्मार्टफोन, अप्रैल २०१०
* नोकिया सि६-०१ स्मार्टफोन, सितम्बर २०१०
नोकिया सी६-००

C6-00 नोकिया फिनिश संचार कंपनी नोकिया ने एक smartphone और पोर्टेबल मनोरंजन हाथ सेलुलर डिवाइस है, सिम्बियन S60v5 ऑपरेटिंग सिस्टम चल रहा है। यह 13 अप्रैल 2010 को घोषणा की थी। यह तीसरी नोकिया सिम्बियन एक स्मार्ट फोन एक पूर्ण स्लाइड आउट QWERTY कुंजीपटल की विशेषता. इसके सॉफ्टवेयर और हार्डवेयर विशिष्टताओं अधिकांश मायनों में N97 मिनी के समान है। मतभेदों की है कि इस फोन में फिसलने फ्लैट है, N97 मिनी में ऊपर की ओर angled के विपरीत है, इसलिए एक चार पंक्ति QWERTY कीपैड की अनुमति, मेज पर एक थोड़ा बढ़ाया टाइपिंग अनुभव लाने फोन एक 5 मेगापिक्सेलकैमरा, हालांकि N97 मिनी के विपरीत, यह कार्ल Zeiss प्रकाशिकी नहीं है। यह भी वीडियो कॉल के लिए सामने एक माध्यमिक कैमरा है।नोकिया C6-01 नई सिम्बियन 3 ऑपरेटिंग सिस्टम, Ovi मैप्स 3.0 और इस तरह के साथ कदम से प्रमुख लेकिन खोने QWERTY कुंजीपटल की विशेषता C6-00 के लिए उत्तराधिकारी है।
सभी नोकिया N97 की तरह समान हैंडसेट, नोकिया N97 मिनी, नोकिया ५८०० Xpress संगीत, 5230 और इस हैंडसेट के साथ संगत हो जाएगा के लिए आवेदन खेल.

## सन्दर्भ


श्रेणी:मोबाइल फ़ोन
तुर्की लोग

**तुर्की लोग** () विश्व का सबसे बड़ा तुर्क जातीय समूह है, जो तुर्की और उत्तरी साइप्रस के निवासियों हैं। वे उस्मानी साम्राज्य के पूर्व क्षेत्रों में भी रहते हैं। उनकी मातृभाषा तुर्की है। तुर्की के संविधान के अनुच्छेद 66 के अनुसार, एक *तुर्क* तुर्की गणराज्य का नागरिक है।

## सन्दर्भ
नोकिया सि६-०१

## कुंजियाँ और इनपुट विधि
* भोगोलिक कुंजी (मेनू कुंजी, कॉल और समाप्ति कुंजी, पावर कुंजी लॉक कुंजी, खंड कुंजी और एक कैमरा कुंजी दो चरण)
* पाठ इनपुट और UI नियंत्रण के लिए उंगली स्पर्श समर्थन
* ऑन स्क्रीन अक्षरांकीय कीपैड और पूर्ण कुंजीपटल
## सामग्री
छह अनुकूलन घर स्क्रीन (सिम्बियन बेले के साथ) तक *
* विजेट
* थीमें
* प्रचलित प्रोफाइल
* रिंग टोन: एमपी 3, MP3, AAC, eAAC, eAAC+, WMA, AMR-NB, AMR-WB
* वीडियो अंगूठी टन
* थीम्ड माउस, वॉलपेपर, स्क्रीनसेवर
* विकार्य रंग विषयों

श्रेणी:मोबाइल फ़ोन
रोसेटा (अंतरिक्ष यान)

thumb|250px|रोसेटा अंतरिक्ष यान
**रोसेटा** (Rosetta) यूरोपीय अंतरिक्ष अभिकरण का एक अंतरिक्ष यान है जिसे २ मार्च २००४ को पृथ्वी से छोड़ा गया था। इसका ध्येय ६७पी/चुरयुमोव-गेरासिमेंको (67P/Churyumov–Gerasimenko) नामक धूमकेतु के समीप पहुँचकर उसका अध्ययन करना है। यह यान सन् २०१४ के मध्य में उस धूमकेतु तक पहुँचेगा और फिर उसके इर्द-गिर्द कक्षा में परिक्रमा करेगा। १० नवम्बर २०१४ को इस से एक छोटा-सा फाईले (Philae) नमक शोध-यान धूमकेतु की सतह पर उतारकर और क़रीब से उसका अध्ययन करेगा।

धूमकेतु तक पहुँचने के लिए रोसेटा यान को हमारे सौर मंडल के क्षुद्रग्रह घेरे को पार करना ज़रूरी था। इसने सितम्बर २००८ में क्षुद्रग्रह २८६७ श्टाइन्स​ (2867 Šteins) को और जुलाई २००८ में २१ ल्यूटीशीया (21 Lutetia) को पास से देखा। जून २०११ से इस यान को एक निद्रा अवस्था में डाल दिया गया जिस दौरान यह चुप-चाप अपने लक्ष्य की ओर बढ़ रहा है।

## इन्हें भी देखें
* मंगल ग्रह के मिशन की सूची
* धूमकेतु
* ल्यूटीशीया (क्षुद्रग्रह)
* क्षुद्रग्रह घेरा

## सन्दर्भ


श्रेणी:अंतरिक्ष यान
श्रेणी:यूरोप के अंतरिक्ष यान
श्रेणी:अंतरिक्ष शोध यान
श्रेणी:यूरोप के मंगल अभियानों की सूची
विपसंकेत

**वि प संकेत** **विवरणिका पटल संकेत** (बुलेटिन बोर्ड कोड) BBcode है।

**विपसंकेत** या बुलेटिन बोर्ड कोड एक हल्के मार्कअप भाषा के लिए कई संदेश बोर्डों में पोस्ट स्वरूपित किया है। आमतौर पर उपलब्ध टैग वर्ग कोष्ठक द्वारा संकेत कर रहे हैं ([]) एक खोजशब्द के आसपास है और वे संदेश बोर्ड प्रणाली द्वारा किया जा रहा है एक मार्कअप भाषा में अनुवाद से पहले विश्लेषित कर रहे हैं कि वेब ब्राउज़र को समझते हैं आम तौर पर HTML या XHTML।
विपसंकेत में messageboard सॉफ्टवेयर अंतिम बुलेटिन बोर्ड (UBB) के द्वारा 1998 में शुरू किया गया था। यह है क्यों विपसंकेत कभी कभी UBBCode के रूप में भेजा जाता है।


विपसंकेत उपयोगकर्ताओं को उनके संदेशों को स्वरूपित करने के लिए अनुमति देता है एक सुरक्षित, आसान और अधिक सीमित तरीका प्रदान करने के लिए तैयार किया गया था। इससे पहले, कई संदेश बोर्डों उपयोगकर्ताओं को HTML स्वरूपण, एक पक्ष प्रभाव जिसमें से था कि विकृत HTML के पृष्ठ लेआउट को बाधित कर सकता है, या HTML जावास्क्रिप्ट XSS हमलों के लिए अग्रणी चलाने के लिए इस्तेमाल किया जा सकता है शामिल करने के लिए अनुमति दी। विपसंकेत के कुछ कार्यान्वयन जिस तरह से वे एचटीएमएल है, जो सुरक्षा है कि विपसंकेत द्वारा दिया जा इरादा था नकारना सकता है में विपसंकेत अनुवाद से संबंधित समस्याओं का सामना करना पड़ा है। एक विकल्प के लिए एक अच्छी तरह से लिखा एचटीएमएल फिल्टर (जिनमें से कई आज़ादी से उपलब्ध हैं) है।
हालांकि विपसंकेत की बुनियादी टैग अधिकांश इंटरनेट फोरम सॉफ्टवेयर में समान हैं, वहाँ वर्तमान विपसंकेत के लिए कोई मानक दस्तावेज़ है और वहाँ फलस्वरूप कई असंगत वेरिएंट हैं। कुछ वेरिएंट केस - संवेदी हैं, जबकि दूसरों को नहीं कर रहे हैं। कुछ वेरिएंट टैग जो HTML, ASP, PHP, SQL और अन्य मार्कअप भाषाओं और प्रोग्रामिंग भाषाओं के स्वरूपण पर प्रकाश डाला है। हालांकि बी.बी. कोड्स एक सीएसएस कोड प्रारूप में अनुवाद नहीं है। एक सीएसएस कोड एक मजबूत कोड प्रकार इसे तोड़ने के बिना किसी भी वेबसाइट स्वरूपण में स्वरूपित करने के लिए अनुमति देता है।



कुछ मंचों [टैग] पृष्ठभूमि का उपयोग करने के लिए अनुमति दे सकता है। यह इसी तरह [आइएमजी] टैग के लिए प्रयोग किया जाता है और एक छवि फ़ाइल नाम के साथ पोस्ट पृष्ठभूमि के रूप में प्रदर्शित करने के लिए इस्तेमाल किया जाना चाहिए।
कई संदेश बोर्डों कैसे विपसंकेत के अपने खुद वेरिएंट का उपयोग करने पर जानकारी के साथ एक अक्सर पूछे जाने वाले प्रश्न शामिल हैं। इसके अलावा, कुछ बुलेटिन बोर्ड प्रणाली प्रशासकों को अपने स्वयं के कस्टम विपसंकेत को परिभाषित करने के लिए अनुमति देते हैं। यह आमतौर पर उन्हें पूछ विपसंकेत मार्कअप (चर वाइल्डकार्ड / का उपयोग करने के लिए कोड के उपयोगकर्ता अनुकूलन भागों का संकेत) निर्दिष्ट करें और फिर XHTML के प्रतिस्थापन जो विपसंकेत के लिए प्रतिस्थापित किया जाएगा संकेत किया जाता है।
विपसंकेत के वेब 2.0 प्रगति [यूट्यूब], [फेसबुक] और [स्काइप] टैग के रूप में नए टैग की असामान्य घटना को देखता है।

श्रेणी:प्रोग्रामिंग भाषा
किंग्स हेड होटल

**किंग्स हेड होटल** ग्लेनडोवर स्ट्रीट, एजिननकोर्ट स्क्वायर, मॉनमाउथ, वेल्स में स्थित एक होटल है, जिसकी इमारत यूनाइटेड किंगडम की ग्रेड द्वितीय सूचीबद्ध इमारतों में से एक है। होटल नगर परिषद के कार्यालय शायर हॉल के सामने स्थित है। इसका निर्माण सत्रहवीं सदी के मध्य में हुआ था और मॉनमाउथ में एक प्रमुख सराय के रूप में प्रसिद्धरूप से 1645 में इसका इंग्लैंड के चार्ल्स प्रथम द्वारा दौरा किया गया था। इसकी इमारत का मुहार काले व सफेद रंगो से रंजित पत्थरों से बना हुआ है। वर्तमान समय में होटल जे डी वेदरस्पून पब श्रृंखला का हिस्सा है तथा मॉनमाउथ हेरिटेज ट्रेल में सूचीबद्ध 24 इमारतों में से एक है।

वर्ष 2011 से होटल शहर के स्थानीय क्रिकेट क्लब मॉनमाउथ क्रिकेट क्लब को प्रायोजित करता है। यहाँ एक दीवार पर क्लब की फ्रेम में लगी कमीज़ और नोटिसबोर्ड है, तथा क्लब अपनी मासिक बैठकों को पब में आयोजित करता है।

## सन्दर्भ

## बाहरी कड़ियाँ

*  जे डी वेदरस्पून पर

श्रेणी:मॉनमाउथ
श्रेणी:मॉनमाउथशायर का इतिहास
श्रेणी:मॉनमाउथशायर के भवन और संरचनाएँ
नेप्चून की खोज

[thumb|250px|न्यू बर्लिन वेधशाला, लिन्डेन स्ट्रीट, जहां से [वरुण (ग्रह)|नेप्च्यून की अवलोकन उपरांत खोज की गई थी I]]
नेप्च्यून की गणितीय रूप से भविष्यवाणी इसे सीधे देखने के पहले ही कर दी गई थी | उर्बैन ली वेर्रिएर के पूर्वानुमान के साथ, दूरदर्शी अवलोकनों द्वारा इस प्रमुख ग्रह के अस्तित्व की पुष्टि का संयोग २३ सितंबर १८४६ की रात को और २४ की सुबह को, बर्लिन वेधशाला में, खगोल विज्ञानी जोहान गोटफ्राइड गाले (हेनरिक लुई डी'अर्रेस्ट की सहायता से) द्वारा बना था, जब वें ली वेर्रिएर की गणनाओं से कार्य कर रहे थे | यह १९ वीं सदी के विज्ञान का एक सनसनीखेज क्षण और न्यूटन के गुरुत्वाकर्षण के सिद्धांत की नाटकीय पुष्टि थी | फ्रेंकोइस अरागो के उपयुक्त वाक्यांश में, ली वेर्रिएर ने इस ग्रह की खोज "ऐतिहासिक कलम बिंदु के साथ" की थी |

श्रेणी:History of astronomy
Discovery of Neptune
श्रेणी:Discovery and invention controversies
श्रेणी:1846 in science
मॉनमाउथ मेथोडिस्ट चर्च

right|thumb|220px|मॉनमाउथ मेथोडिस्ट चर्च
**मॉनमाउथ मेथोडिस्ट चर्च** मॉनमाउथ, दक्षिण-पूर्व वेल्स में स्थित एक ईसाई धर्म के सम्प्रदाय मेथोडिज़्म का गिरजाघर है। यह गिरजाघर इमारतों के बीच सेंट जेम्स स्ट्रीट से काफी पीछे स्थित है। इसका डिजाइन जॉर्ज वॉन मेडोक्स ने तैयार किया था व इसका निर्माण 1837 में हुआ। यह अभी भी अपनी मूल दीर्घाओं, ऑर्गन लॉफ्ट और परिष्कृत व्यासपीठ को बरकरार रखे हुए है। गिरजाघर की इमारत यूनाइटेड किंगडम की ग्रेड द्वितीय सूचीबद्ध इमारत है तथा मॉनमाउथ हेरिटेज ट्रेल की 24 इमारतों में से एक है।

## इतिहास
अठारहवें सदी में नए मेथोडिस्ट सम्प्रदाय के लोग मॉनमाउथ में स्थापित चर्चों की धारणा को चुनौती दे रहें थे। यात्रा पर आने वाले मेथोडिस्ट मंत्रियों पर उपद्रवी भीड़ पत्थरवाह व उनके साथ दुर्व्यवहार किया करती थी, यह उपद्रवी लोग चर्च वार्डन और भद्र लोगो के द्वारा प्रोत्साहित किए जाते थे। कई बार मेथोडिस्ट मंत्री बुरी तरह से चोटिल हों जाते थे, तथा एक बार एक व्यक्ति की 1840 में इस उत्पात के कर्ण मृत्यु तक हो गई। परन्तु हर कठिनाई के बावजूद उन्होंने शहर में एक चॅपल बनाया और संरक्षित किया। 

चॅपल बहुत छोटा पड़ रहा था इसलिए वर्तमान गिरजाघर एक स्थानीय वास्तुकार जॉर्ज वॉन मेडोक्स, जो द हँडरे में काम कर चुका था, ने डिजाइन किया। 340 लोगों के बैठने की क्षमता वाला यह गिरजाघर 1837 में बन के पूरा हो गया। 

## सन्दर्भ

## बाहरी कड़ियाँ

श्रेणी:मॉनमाउथ
श्रेणी:मॉनमाउथशायर का इतिहास
श्रेणी:मॉनमाउथशायर के भवन और संरचनाएँ
श्रेणी:मॉनमाउथशायर के गिरजाघर
द रॉल्स हॉल

**रॉल्स हॉल** () वाइटक्रॉस स्ट्रीट, मॉनमाउथ, मॉनमाउथशायर, वेल्स, में स्थित एक विक्टोरियन हॉल है, जो अब सार्वजनिक पुस्तकालय है। क्वीन विक्टोरिया के स्वर्ण जयंती समारोह में भविष्य के लार्ड लँगाटोक जॉन रॉल्स ने इस इमारत को शहर को दान कर दिया था। यह इमारत 8 अक्टूबर 2005 से यूनाइटेड किंगडम की ग्रेड द्वितीय सूचीबद्ध इमारत है तथा मॉनमाउथ हेरिटेज ट्रेल की 24 इमारतों में से एक है।

## इतिहास
एफ॰ए॰ पावेल द्वारा 1887&ndash;8 में हॉल का निर्माण 8000 पाउंड की कीमत में ज्कोबियं शैली में करवाया गया था। इमारत महारानी विक्टोरिया की स्वर्ण जयंती के स्मरणोत्सव के लिए बनाई गई थी। इमारत के निर्माण में पुराने लाल बलुआ पत्थर और फॉरेस्ट ऑफ डीन के चौकोर पत्थरों का प्रयोग हुआ था। हँडरे का रॉल्स परिवार उस समय शहर के एक पर्याप्त जमींदार और संरक्षक थे और 24 मई 1888 के दिन उन्होंने इमारत के उद्घाटन में भाग लिया था। इमारत का डिजाइन एफ॰ए॰ पावेल, जो मॉनमाउथ के मेयर चॅम्प्नी पावेल के ज्येष्ठ पुत्र थे, द्वारा बनाया गया था। हॉल 1888 में महारानी की जयंती मनाने के लिए दिया गया था। वर्ष 1889 में इमारत में एक नया ऑर्गन, जो विलियम स्वीटलँड द्वारा डिजाइन किया गया था, जोड़ा गया। इसके आने वाले वर्षों में कई विभिन्न प्रकार के चित्र भी हॉल के अंदर स्थापित किए गए। सितम्बर 1890 में एक सफल ललित कला और औद्योगिक प्रदर्शनी को भवन में आयोजित किया गया था, जिसका सूचीपत्र मॉनमाउथ संग्रहालय में अभी भी देखा जा सकता है। 1897 और 1903 के बीच, हॉल कई नाटकों के लिए अभिनेता, निर्देशक और संचालक बेन ग्रीट द्वारा मंचन के लिए इस्तेमाल किया गया था।

1963 में एक ऑर्गन ट्यूनर ने हॉल के ऑर्गन का निरीक्षण करके उसे बेकार घोषित कर दिया था। पानी ने आडम्बरी बोर्डों को प्रभावित किया था और उपकरण धीरे-धीरे टुकड़े-टुकड़े होकर गिर रहा था। यह ख़बर स्थानीय समाचार पत्र में भी छपी थी, लेकिन ऑर्गन कम से कम तीन वर्षों के लिए अपनी जगह पर बना रहा जब हॉल एक नृत्य हॉल के रूप में इस्तेमाल किया गया था और बाद में एक नाइट क्लब के रूप में।
left|thumb|200px|रॉल्स परिवार और मॉनमाउथ शहर के जुड़े हुए प्रतीक 
वर्ष 1992 में इमारत शहर का सार्वजनिक पुस्तकालय, जो पहले शायर हॉल में स्थित था, बनाने में इस्तेमाल में लाई गई। पुस्तकालय को नवीनीकृत करने के लिए 2010 में म्यूज़ियमस् आर्काइव्स एण्ड लाइब्रेरीस्: वेल्स ने 210,000 पाउंड व काउंटी परिषद ने भी समान राशि अनुदान की। पुस्तकालय अभी भी अपने मूल संरक्षको को समानित करता है, यहाँ पूरी लंबाई की जॉन रोल्स, प्रथम बैरन लँगाटोक, उनकी पत्नी लेडी लँगाटोक और उनके बेटे जॉन रॉल्स, द्वितीय बैरन लँगाटोक की तस्वीरें हैं, जो एक दीवार पर मुख्य सजावट का हिस्सा हैं। हालांकि तल मौज़ेक जो रॉल्स और मॉनमाउथ प्रतीकों को एक साथ जुड़ा हुआ दिखाता था, अब दूसरी दीवार पर प्रदर्शित है।

## सन्दर्भ

## बाहरी कड़ियाँ

श्रेणी:मॉनमाउथ
श्रेणी:मॉनमाउथशायर का इतिहास
श्रेणी:मॉनमाउथशायर के भवन और संरचनाएँ
ख़कासिया

right|thumb|180px
**ख़कासिया गणतंत्र** (रूसी: Респу́блика Хака́сия, रॅस्पुब्लिका ख़कासिया; ख़कास: Хакасия Республиказы, अंग्रेज़ी: Khakassia) गणतंत्र का दर्जा रखने वाला रूस का एक राज्य है। यह दक्षिण-मध्य साइबेरिया क्षेत्र में स्थित है। इसकी राजधानी अबाकान (Абака́н, Abakan) नामक शहर है। इस गणतंत्र का नाम ख़कास नामक तुर्की जाति पर पड़ा है और यहाँ रूसी भाषा के साथ-साथ ख़कास भाषा को भी सरकारी मान्यता प्राप्त है।

खाकास स्वशासित प्रदेश जिसकी स्थापना १९३० में की गई थी। यह मध्य साइबेरिया में क्रास्नायार्स्क प्रदेश के आगे उत्तरपूर्व स्थित २३,९७३ वर्गमील का भूभाग है। केमेरोवा और ओरियो के स्वशासित प्रदेश इसके दक्षिण ओर केमेरोवा प्रदेश पश्चिम में हैं। इसमें येनिसे नदी की सहायिका अबाकान नदी बहती है और आगे चल कर भिनुसिंस्क काठे से गुजरती हुई इसकी पूर्वी सीमा निर्धारित करती है। इस प्रदेश का ६० प्रतिशत भूभाग टैगा वन्य प्रदेश है। लकड़ी नदी द्वारा बहाकर अबाकान पहुँचाया जाता है वहाँ अनेक आरा मिलें हैं। काँठे के भीतर भेंड़ और दुग्ध पशुपालन होता है। पहले भिनुसिंस्क के काँठे में घोड़े आदि पशु स्वतंत्र विचरण किया करते थे। किंतु अब वहाँ गेहूँ, जौ और जई की खेती होती है। यहाँ के ५२ प्रतिशत तुर्क-मंगोल संकर जाति के खाकासी लोग हैं जो किसी समय घुमंतू थे।

## इतिहास
यह इलाक़ा प्राचीनकाल में किरगिज़ लोगों की मातृभूमि थी लेकिन १३वीं सदी में मंगोल साम्राज्य द्वारा हराए जाने के बाद अधिकतर किरगिज़ लोग मध्य एशिया में आधुनिक किरगिज़स्तान के क्षेत्र में जा बसे। जो किरगिज़ नहीं गए वहीँ आधुनिक ख़कासी लोगों के पूर्वज थे। १७वीं सदी में रूसी साम्राज्य इस क्षेत्र में फैल गया और सोवियत संघ बनाने के बाद यह इलाक़ा उसमें शामिल हो गया। यहाँ बहुत से रूसी लोग आ बसे और अब केवल १२% आबादी ख़कास नस्ल की है।

## अर्थव्यवस्था
ख़कासिया में कोयले और अन्य खनिजों की खाने हैं और साथ-साथ यहाँ के वनों से लकड़ी का उत्पादन भी बहुत होता है। यही इस गणतंत्र के मुख्य उद्योग हैं।

## ख़कासिया के कुछ नज़ारे

File:View of Khakassia.jpg|एक दृश्य
File:abakan02.jpeg|प्राचीन मानवकृत शिला पर बैठी चील
File:abakan16.jpg|कज़ानोवका गाँव के पास एक शिला
File:abakan09.jpg|साफ़्रोनोव गाँव के पास शिला
File:abakan08.jpg|साफ़्रोनोव गाँव के पास शिला
File:Sunset in Khakassia.jpg|अस्कीज़ शहर के पास सूर्यास्त
File:Rapeseed field in Khakassia 1.jpg|सरसों के खेत


## इन्हें भी देखें
* साइबेरिया
* रूस के गणतंत्र
* रूस

## सन्दर्भ


श्रेणी:ख़कासिया
श्रेणी:साइबेरिया
श्रेणी:रूस के गणतंत्र
श्रेणी:रूस के प्रशासनिक विभाग
पहर

अंगूठाकार|सामय्

**प्रहर** भारत, पाकिस्तान, नेपाल और बंगलादेश में इस्तेमाल होने वाली समय की एक इकाई है। भारत में यह उत्तर भारत के क्षेत्र में अधिक प्रयोग होती है। एक २४ घंटे के दिन में ८ प्रहर होते हैं, यानि एक प्रहर औसतन ३ घंटों के बराबर होता है।

## शब्दोत्पत्ति
'प्रहर' हिन्दी-प्रहर का शब्द है जो 'पहरा देने' और 'पहरेदारी' के सम्बंध में भी प्रयोग होता है जो संस्कृत के प्रहरी शब्द का ही एक रूपांतर है। एक प्रहर राजाओं के समय में प्रहरियों के लिए एक बार का कार्य-काल होता था (यानि हर प्रहर में द्वारपाल बदला जाता था)।

## पहरों की लम्बाई और नाम
परम्परागत रूप से भारतीय उपमहाद्वीप में दिन के चार और रात के दो  पहर होते हैं। रात का पहला पहर सूरज ढलते ही शुरू होता था और दिन का पहला पहर पौ फटते ही आरम्भ होता था। क्योंकि मौसमों के साथ दिन और रातों की लम्बाई बदलती है, इसलिए पहरों की लम्बाई भी बदलती है। सर्दियों में रातें लम्बी होने से उत्तर भारत में एक रात का पहर लगभग ३.५ घंटे और दिन का पहर लगभग २.५ घंटे का होता था। गर्मियों में इसके विपरीत रात का पहर लगभग २.५ घंटे और दिन का पहर लगभग ३.५ घंटे का होता था। विषुव (इक्विनॉक्स) के दिनों में दिन और रात बराबर होते हैं और इसमें दिन और रात के पहर दोनों ३ घंटे के होते थे।

दिन का पहला पहर सूर्योदय होते ही शुरू होता था। उसके बाद दूसरा पहर शुरू होता था जिसका नाम आजतक हिन्दी-उर्दू और अन्य उत्तर भारतीय भाषाओँ में 'दोपहर' है। इसके बाद शाम के पहर का परम्परागत नाम 'सेपेहेर' हुआ करता था (फ़ारसी में 'तीन' को 'सेह' कहते हैं), हालांकि यह शब्द अब कम इस्तेमाल होता है और इसकी जगह फ़ारसी का 'शाम'(संस्कृत- सायम्) शब्द अधिक आम हो गया है।

## इन्हें भी देखें
* समय
* विषुव

## सन्दर्भ


श्रेणी:भारतीय संस्कृति
श्रेणी:पाकिस्तानी संस्कृति
श्रेणी:समय की इकाइयाँ
श्रेणी:पारम्परिक भारतीय इकाई
श्रेणी:हिंदी शब्द
ईथर

**ईथर** का सामान्य सूत्र R-O-R या (R-O-R') होता है। ईथर में दो   एल्किल समूह (बेंजीन भी हो सकते हैं) एक ऑक्सिजन परमाणु द्वारा संयोजित रहते हैं। एल्किल समूह के आधार पर ईथर दो प्रकार के होते है 

1- सममित ईथर 
2- असममित ईथर

 1। सममित ईथर - जब ऑक्सीज़न परमाणु के दोनों ओर कार्बन परमाणु समान हो तथा एल्किल समूह भी समान हो तो एसे ईथर , सममित ईथर कहलाते हैं। 
 जैसे-CH3-O-CH3 एक सममित ईथर है। 
 2। असममित ईथर - जब ऑक्सीज़न परमाणु के दोनों ओर एल्किल समूह असमान हो तो एसे ईथर , असममित ईथर कहलाते हैं। 
 जैसे - CH3-CH2-O-CH3 एक असममित ईथर है।

श्रेणी:रसायन
हैलोजन

आवर्त सारणी के समुह १७ के तत्व ***हैलोजन*** कहलाते है।
## सारणि

## विद्युदणु बन्धुता

## क्रियाशीलता
ये समूह काफ़ी क्रियाशील है।

## सन्दर्भ
सुधाकर पाण्डेय

**सुधाकर पाण्डेय** ( १९२७-- १८ अप्रैल २००३, नयी दिल्ली) हिन्दी साहित्यकार, सांसद एवं नागरीप्रचारिणी सभा के प्रधानमंत्री थे। वे चार दशक से सभा के प्रधानमंत्री थे। 

## बाहरी कड़ियाँ
* हिन्दी के अप्रतिम योद्धा थे सुधाकर पांडेय

श्रेणी:हिन्दीसेवी
मॉनमाउथ के महापौर

**मॉनमाउथ के महापौर** एक निर्वाचित पद है जो दक्षिण-पूर्वी वेल्स में स्थित परंपरागत काउंटी नगर मॉनमाउथ के पार्षद को दिया जाता है। मॉनमाउथ का महापौर नगर परिषद का प्रधान होता है। निवर्तमान महापौर गैरी ब्राइट हैं, जो परिषद की 9 मई 2011 को हुई वार्षिक आम सभा में सर्वसम्मति से चुने गए थे। टॅरी क्रिस्टोफर परिषद के उप महापौर हैं। यह उपाधि लगभग 750 वर्ष पुरानी है।

## इतिहास
विलियम विजयी के शासन में मॉनमाउथ में क्षेत्र और इसके संसाधनों को नियंत्रित करने के लिए एक किला बनाया गया था। मध्ययुगीन समय में किले और बेनेडिक्टिन प्रायरी के अलावा शहर में ब्र्ज़सिस का पद भी था। ब्र्ज़सिस का बाजार में व्यापार पर अनन्य नियंत्रण था। इस बाजार पर एकाधिकार के कारण एक स्थानीय सरकारी संगठन का उदय हुआ, जिसने बाद में परिषद का रूप ले लिया। स्थानीय रसायनज्ञ विलियम सामब्रूक को सबसे अधिक (नौ बार) मॉनमाउथ का महापौर बनने के लिए निर्वाचित किया गया था। सामब्रूक मॉनमाउथ बैपटिस्ट चर्च के बहुत बड़े समर्थक थे।

## सन्दर्भ

श्रेणी:मॉनमाउथ
श्रेणी:संयुक्त राजशाही की राजनीति
महमूद काश्गरी

अंगूठाकार
**महमूद काश्गरी** (उईग़ुर: , अंग्रेज़ी: Mahmud al-Kashgari) ११वीं सदी ईसवी के काल में तुर्की भाषाओँ के एक विद्वान और कोशकर्मी (शब्दकोष निर्माता) थे। वे मध्य एशिया के काश्गर शहर के निवासी थे। उन्होंने १०७४ ईसवी में तुर्की भाषाओँ का पहला सम्पूर्ण शब्दकोश तैयार किया, जिसका नाम 'दीवान-उ-लुग़ात​-उत-तुर्क' था। यह उन्होंने बग़दाद के अरब ख़लीफ़ाओं के लिए बनाया जो तुर्की लोगों के नए सहयोगी बन गए थे। इसमें कई शैलियों की पुरानी तुर्की रुबाईयाँ लिखी हुई हैं और तुर्क लोगों के निवास क्षेत्रों का सबसे पहला ज्ञात नक़्शा भी है। यह नक़्शा इस्तानबुल में तुर्की के राष्ट्रीय संग्रहालय में रखा हुआ है।

## पारिवारिक जीवन
महमूद काश्गरी का जन्म सन् १००५ में काश्गर में हुआ था। उनके पिता हुसैन इसिक कुल (झील) के किनारे स्थित बार्सगान शहर के महापौर थे जिनका काराख़ानी ख़ानत के राजवंश से पारिवारिक सम्बन्ध था। कुछ इतिहासकार मानते हैं कि उनकी माता, बीबी राबिया अल-बसरी, अरब परिवार से थीं। माना जाता है कि महमूद काश्गरी की मृत्यु ११०२ में ९७ की आयु में काश्गर से दक्षिण-पश्चिम में स्थित छोटे से उपाल शहर में हुई।

## इन्हें भी देखें
* तुर्की भाषाएँ
* काश्गर
* इसिक कुल

## सन्दर्भ


श्रेणी:भाषावैज्ञानिक
श्रेणी:तुर्की भाषाएँ
मॉनमाउथ बैपटिस्ट चर्च

right|thumb|220px|मॉनमाउथ बैपटिस्ट चर्च 
**मॉनमाउथ बैपटिस्ट चर्च** मोंक स्ट्रीट, मॉनमाउथ, मॉनमाउथशायर, दक्षिण पूर्व वेल्स में स्थित है। चर्च की वर्तमान इमारत का निर्माण 1907 में हुआ था, परन्तु बैपटिस्ट जनसमूह 1818 में ही गठित हों चुका था। गिरजाघर के निवर्तमान पादरी जोनाथन ग्रीव्स हैं।

## इतिहास
1818 में बैपटिस्ट चर्च से जुड़े कई मंत्रियों के शहर के दौरो के बाद जनसमूह का गठन हुआ। चर्च मूलतः अपनी बैठकों को एक छोटी इमारत में आयोजित करता था जो मोंनो स्ट्रीट से सिर्फ थोड़ा हट के थी। पहले पादरी की नियुक्ति 1831 में हुई थी और मूल बैठक की जगह को 1836 में बढ़ा के एक चैपल बना दिया गया। परित्यक्त होने के बाद, इस मूल इमारत को हाल के वर्षों में ध्वस्त कर दिया था और एक सुपरमार्केट के लिए कार पार्क करने का स्थल बना दिया गया।

मोंक स्ट्रीट में एक नए गिरजाघर की आधारशिला 1906 में रखी गई और इमारत का निर्माण 1907 में पूरा हो गया। इमारत के वास्तुकार थे न्यूपोर्ट के रहने वाले बेंजामिन लॉरेंस।

## सन्दर्भ

श्रेणी:मॉनमाउथ
श्रेणी:मॉनमाउथशायर का इतिहास
श्रेणी:मॉनमाउथशायर के भवन और संरचनाएँ
श्रेणी:मॉनमाउथशायर के गिरजाघर
मार्केट हॉल

**मार्केट हॉल** () एक प्रारंभिक विक्टोरियन इमारत है जो प्रायरी स्ट्रीट, मॉनमाउथ, मॉनमाउथशायर, दक्षिण पूर्व वेल्स, में स्थित है। इमारत का डिजाइन तैयार किया था विपुल मॉनमाउथ वास्तुकार जॉर्ज वॉन मेडोक्स ने। यह 1837–39 के वर्षों में मॉनमाउथ शहर के केन्द्र के हिस्से के पुनर्विकास के दौरान मुख्य आकर्षण के रूप में निर्मित की गई थी। 1963 में आग से बुरी तरह क्षतिग्रस्त होने के पश्चात इसे आंशिक रूप से फिर से बनाया गया था और निवर्तमान समय में यह मॉनमाउथ संग्रहालय (पूर्व नेल्सन संग्रहालय) का स्थान है। इमारत के पीछे मूल बूचड़खाने हैं जो मोंनो नदी के समक्ष बने हुए हैं। यह इमारत 27 जून 1952 से यूनाइटेड किंगडम की ग्रेड द्वितीय सूचीबद्ध इमारत है तथा मॉनमाउथ हेरिटेज ट्रेल की 24 इमारतों में से एक है।

## सन्दर्भ

श्रेणी:मॉनमाउथ
श्रेणी:मॉनमाउथशायर का इतिहास
श्रेणी:मॉनमाउथशायर के भवन और संरचनाएँ
नेल्सन गार्डन

**नेल्सन गार्डन** () 13 चिप्प्नहमगेट स्ट्रीट पर, न॰ 18 मोंनो स्ट्रीट, मॉनमाउथ, मॉनमाउथशायर, के पीछे स्थित है एक उन्नीसवीं सदी का बगीचा है। बगीचा 1802 में लार्ड होरेशियो नेलसन के सम्मान के लिए आयोजित एक चाय पार्टी का स्थल था। उद्यान मॉनमाउथ हेरिटेज ट्रेल की 24 साइटों में से एक है। यह अपने दक्षिण हिस्से पर मध्ययुगीन शहर की दीवार की लाइन के द्वारा घिरा है, जहाँ से बगीचे में एक छोटी भूमिगत दालान के माध्यम से प्रवेश किया जाता है। उद्यान अप्रैल से सितम्बर तक के हर शुक्रवार को 2 से लेकर 4 बजे के बीच जनता के लिए खुलता है। मंडप सहित उद्यान की संरचनाएँ 27 जून 1952 से यूनाइटेड किंगडम के ग्रेड द्वितीय सूचीबद्ध स्थलो में से एक हैं।

## सन्दर्भ

श्रेणी:मॉनमाउथ
श्रेणी:मॉनमाउथशायर का इतिहास
श्रेणी:मॉनमाउथशायर के भवन और संरचनाएँ
गीदम

**गीदम** (Geedam) भारत के छत्तीसगढ़ राज्य के दन्तेवाड़ा ज़िले में स्थित एक नगर है। यह इसी नाम की तहसील का मुख्यालय भी है।

## विवरण
गीदम दंतेवाड़ा से 12 किमी की दूरी पर स्थित है। दंतेवाड़ा, जिला मुख्यालय के पूर्व में, निकटतम हवाई अड्डा जगदलपुर है। रेलवे स्टेशन - गीदम लाइन सबसे नजदीकी रेलवे स्टेशन है। राष्ट्रीय राजमार्ग 63 ​​गीदम के माध्यम से गुजरता है।

## इन्हें भी देखें
* दन्तेवाड़ा ज़िला

## सन्दर्भ

श्रेणी:दन्तेवाड़ा ज़िला
श्रेणी:छत्तीसगढ़ के नगर
श्रेणी:दन्तेवाड़ा ज़िले के नगर
दक्षिण कोसल

अंगूठाकार|400px|दक्षिण कोसल, 375 ई
**दक्षिण कोसल**, प्राचीन भारत के एक क्षेत्र विशेष को कहते थे जो वर्तमान छत्तीसगढ़ तथा पश्चिमी उड़ीसा कहलाता है।

## यह भी देखे
* बस्तर
* छत्तीसगढ़